Belgia med ti mann - Vertonghen avgjorde
0Sør-Korea 0Belgia Sør-Korea (4-2-3-1): Kim Seung-Gry 5 - Lee Young 5, Hong Jeong-Ho 5, Kim Young-Gwon 5, Yun Suk-Young 5 - Han Kook-Young 5 (Lee Keun-Ho 4 inn 45), Lee Chung-Yong 5 - Ki Sung-Yeung 6, Kim Shin-Wook 5, Koo Ja-Cheol 5 - Son Heung-Min 4 (Ji Dong-Won inn 74) Belgia (4-3-3): Thibaut Courtois 7 BB - Anthony Vanden Borre 7, Daniel Van Buyten 6, Nicolas Lombaerts 5, Jan Vertonghen 6 - Mousa Dembéle 6, Marouane Fellaini 6, Steven Defour 4 - Dries Mertens 6 (Divock Origi 6 inn 60), Kevin Mirallas 6 (Eden Hazard inn 88), Adnan Januzaj 5 (Nacer Chadli 5 inn 60) Sjanser: 4-2 Dommer: Benjamin Williams (Australia) 7 Kampen: En fryktelig takling av Steven Defour på Sør-Koreas Kim Shin-Wook, gjorde at Belgia måtte spille med ti mann i en halv kamp. Sør-Korea var soleklart best i den andre omgangen, men 13 minutter før slutt satte Vertonghen inn kampens eneste scoring. Forsvarsspilleren hadde lurt seg frem i angrep. På en retur fra Sør-Koreas keeper Kim Seung-Gyu, luktet Vertonghen scoring. Med venstrefoten plasserte han ballen enkelt forbi Seung-Gyu og sørget samtidig for at Belgia vant sin tredje og sist kamp i gruppe H. - Dette er et spesielt øyeblikk i min karriere. Vi er videre i VM som gruppevinner, og jeg scoret vinnermålet, sa Vertonghen etter kampen ifølge NTB. Belgia var allerede klare for åttedelsfinalen før kampen mot Sør-Korea. Derfor tillot også trener Marc Wilmots seg å gjøre hele syv endringer i startelleveren fra laget som slo Russland 1-0 på søndag. - Dette var en viktig erfaring for de nye spillerne i laget, sa Wilmots.Lagene hadde hver sin store sjanse i den første omgangen, men det virkelige høydepunktet kom minuttet før hvilen. Belgias Steven Defour kom inn med knottene først i en takling på Kim Shin-Wook. Knottene til Defour møtte Shin-Wooks legg i sammenstøtet. Dommer Ben Williams sendte belgieren rett i dusjen. Ekspertene i VGs fotball-studio var helt enige med dommeren i at rødt var korrekt. - Tenk deg den taklingen med maks fart: Da er det bare å plukke opp restene av leggbeinet og reise til sykehuset. Det går ikke an å forsvare seg mot en slik takling, sa VGs fotballekspert og Vålerenga-trener Kjetil Rekdal. - En slik takling kan gjøre slutt på en spillers karriere. Det har vi sett mange ganger, kommenterte VGs fotballkommentator Truls Dæhli.Det var ingen tvil om at Sør-Korea styrte kampen etter pause. Med ti mann hadde Belgia mer enn nok med å forsvare seg, og Thibault Courtois var bare heldig da han så ballen treffe tverrliggeren etter 59 minutter. Et innlegg fra høyre ble plutselig farlig da ballen duppet ned på aluminiumet. Keeper Courtois hadde ikke kontroll. Selv om sør-koreanerne presset på for en seier, ble den til slutt belgisk. Jan Vertonghens scoring gjorde at Belgia endte på ni poeng i sin gruppe - og at motstanderen i åttedelsfinalen blir USA.
(Sør-Korea - Belgia 0-1) Sør-Korea så lenge ut til å kunne tukte et redusert Belgia, men plutselig sto forsvarsspiller Jan Vertonghen (27) helt alene foran mål.